මාර්ග අංක 151 යටතේ බස් 20 ක් ධාවනය කළ අඹතලේ - කොළඹ බස් මාර්ගයේ එම ගමනාන්තය දක්වා අද කිසිදු බස් රථයක් ධාවනය නොවීම එම මාර්ගයේම ආසන්න ප්‍රදේශ ගණනාවක ජීවත්වන මගී ජනතාවට විශාල අපහසුවකි.මේ වනවිට එම ධාවන මාර්ගය ඔස්සේ තොටළඟ සිට පුරහල දක්වා එක් බස් රථයක් පමණක් (ලං.ග.ම.) ධාවනය කරවනු ලැබූවත් එය කටුපැලැල්ල හන්දියෙන් හරවා සේදවත්ත සිද්ධාර්ථ විදුහල හරහා වැල්ලම්පිටිය මාර්ගයෙන් පුරහල දක්වා ගමන් කරන අතර මෙය වෙන්නවත්ත, බ්‍රැන්ඩියාවත්ත, කැලණිමුල්ල වැනි කැලණිගඟ අසල මහා මාර්ගයට ආසන්නව පදිංචි තමන්හට එතරම් ප්‍රයෝජනයක් නැතිබව එම ප්‍රදේශවාසීහු පවසති.